﻿ Boldogság tízezer kilométerre • Kalligram KiadóKalligram Kiadó
Libri Csoport / Kalligram Kiadó / Boldogság tízezer kilométerre
ISBN: 9789634680956
Fiatal felnőtt korától a negyvenes évei közepéig követhetjük nyomon Anna életét Hidas Judit történeteiben. Látjuk egyetemistának, szexuális identitásában bizonytalan fiatal lánynak, mintafeleségnek, meg nem értett és meg nem értő társnak, mintaanyának és gyermekeitől majd’ megőrülő lestrapált nőnek, művészi ambíciótól fűtött fotósnak és középszerű vidéki lapnál gályázó fotóriporternek. A kirajzolódó életút azonban se nem a fejlődés, se nem a hanyatlás krónikája, hanem a mindig-ugyanazé: minden történet egy hurok, mely a vágyakozás, az álmodozás, a remény, a csalódás-megcsalatás vonalán vezet vissza ugyanoda, az újrakezdés homályos ígéretéhez.
Anna nem egyszer bosszantó és sziszüphoszi végeérhetetlenségében mégis nagyszabású hétköznapi küzdelmeinek elmesélésével Hidas Judit az önáltatás és az önkeresés egyszerre kritikus és empatikus krónikáját rajzolja meg, és egy olyan nagyon mai, középosztálybeli nőfigurát teremt meg, aki sokunknak lehet kényelmetlenül és szerethetően ismerős.
„Mosolyogj, amíg bele nem döglesz!”
Hidas Judit,
Eddig még fel nem dolgozott témához nyúlt Hidas Judit új regényében. Három család egymásba fonódó történetét meséli el a 2008-as hitelválság idején. A szereplők egy Budapest környéki kertvárosban élnek, fojtogató gondokkal küszködnek, és eddigi egzisztenciájuk összeomlása fenyegeti őket. Maga az agglomeráció világa is újszerű téma a magyar irodalomban, eddig még nem készült olyan színvonalas magyar alkotás, amely a rendszerváltás után Budapestről kiköltöző polgári réteg világát és annak ellentmondásait mutatja be emberi sorsokon keresztül. A könyvben sok szó esik a különböző társadalmi csoportok, illetve férfi és nő együttélésének feloldhatatlan nehézségeiről, az ismeretlentől való félelemről, az előítéletekről. “A Seb, noha kíméletlen látlelet...
Hidas Judit Budapesten született 1976-ban. Első prózakötete 2013-ban jelent meg Hotel Havanna címmel, amellyel 2014-ben ő képviselte Magyarországot az Európai Elsőkönyvesek Fesztiválján. Legújabb kötete Boldogság tízezer kilométerre címmel jelent meg 2019 tavaszán a Kalligram kiadónál. További könyvei: Seb (Kalligram, 2016) Anyátlan nemzedék (2015, társszerző: C. Molnár Emma).
A szerző fotóját Bodnár Zsófi készítette.